Mara qed tallega li l-kantant Amerikan Bob Dylan abbużaha sesswalment fl-1965, meta hi kellha 12-il sena. F'każ li l-mara fetħet il-Qorti ntqal li Dylan offra d-drogi u x-xorb lit-tifla qabel ma abbużaha sesswalment diversi drabi f'lukanda ewlenija fi New York, l-Istati Uniti. Dylan qed jiċħad dawn l-akkużi u kelliem għalih qal li se jiddefendi lilu nnifsu fil-Qorti. Il-mara, li qed ikun irrapportat li tgħix Connecticut, ma tatx isimha hi u tiftaħ il-każ il-Ġimgħa li għadda, u qalet li l-episodju wassal għal ħsara psikoloġika severa u trawma emozzjonali.